હકીકતમાં આ આંકડા ઓછા હોય તો પણ, વેબ્સની મદદથી તમે શું શું કરી શકો એ તપાસો તો લાગે કે આ સર્વિસ લોકપ્રિય થાય તેમાં નવાઈ નથી. અહીં તમે અંગત, ગ્રુપ્સ કે બિઝનેસના ઉપયોગ માટેની સાઇટ બનાવી શકો છો. સર્વિસ બે પ્રકારની છે - એક બિલકુલ ફ્રી અને બીજી પેઇડ. ફ્રીમાં સ્વાભાવિક રીતે નિયંત્રણો છે, જેમ કે તમારા વેબએડ્રેસમાં વેબ્સનું છોગું ઉમેરાયેલું હોય, વધુમાં વધુ 20 પેજની સાઇટ બને, સાઇટ પર એડ્સ આવે, વગેરે. પેઇડ સર્વિસમાં આ બધાં લિમિટેશન દૂર થઈ જાય. પણ ફક્ત ‘નેટ પર જરા હાથ સાફ કરવો હોય’ તો આટલી તકલીફ ચલાવી લઈ શકાય.